Duoninsula gufo

Duoninsula gufo aŭ Arabia gufoSed oni ne konfuzu kun Araba gufo. (Bubo milesi) estas specio de granda birdo el la ordo de strigoformaj, familio de strigedoj, kun granda plumtufo super ĉiu okulo. Ĝi estas unu el kelkaj grandaj specioj de la genro de gufoj nome Bubo. Ĝi estas endemia de areoj de la Arabia Duoninsulo, konata el sudokcidenta Saudarabio, Jemeno, Omano kaj Unuiĝintaj Arabaj Emirlandoj. Ĉefe, la specio estas konata el la marbordaj regionoj kaj iomete enlande de la duoninsulo, ŝajne evitante la plej dezertajn partojn de la regiono. Ĝi nestas en uedoj, klifoj, sur kanjonaj muroj, grandaj palmoj kaj aliaj arboj.

Nokta ĉasisto kun nature bonega nokta vidkapablo, la Duoninsula gufo ĉefe predas ronĝulojn kaj aliajn malgrandajn bestojn. La unikaj plumtufoj sur ĝia kapo (svage similaj al "oreloj") servas por akrigi la jam akran aŭdsenton de la strigo direktante delikatajn, preskaŭ neaŭdeblajn sonondojn al ĝiaj oreloj, ebligante al ĝi aŭdi rapidajn aŭ fosantajn malgrandajn bestojn en la sablo, eĉ de konsiderinda distanco. Simile, la rondaj vizaĝplumoj de la strigo, precipe ĉirkaŭ la okuloj - konataj kiel vizaĝdiskoj - filtras lumon tre efike, precipe nokte, helpante ĝin fokusiĝi al ebla predo.

Aspekto
Bubo milesi estas mezgranda strigo, vide tre simila al la eŭrazia gufo (B. bubo) aŭ la araba gufo (B. ascalaphus) de Nordafriko, posedante la samajn "orel"-tufojn sur sia kapo por plibonigi aŭdon. Ĝenerale, tamen, la specio estas pli malgranda kaj havas iomete pli malhelan plumaron, dum ĝiaj okuloj estas hele flavaj.Kirwan, G. M. kaj P. F. D. Boesman (2021). Arabian Eagle-Owl (Bubo milesi), versio 1.2. En Birds of the World (P. G. Rodewald, Editor). Cornell Lab of Ornithology, Ithaca, NY, USA. 

 Referencoj 

Owls of the World de Konig, Weick & Becking. Yale University Press (2009), 

 Eksteraj ligiloj 

Kategorio:Strigedoj
Kategorio:Palearktisa faŭno
Kategorio:Birdoj de Azio